Nafarroako Parlamentuko Mahaiak, 2019ko irailaren 9an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Marta Álvarez Alonso andreak aurkeztutako galdera, Nafarroako Gobernuaren egitura berriak Nafarroaren funtsei eragindako gainkostuari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko irailaren 9an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Marta Álvarez Alonso andreak, Legebiltzarreko Erregelamenduko 188. artikuluan eta hurrengoetan ezarritakoaren babesean, galdera hau aurkezten du, idatziz erantzun dakion:

Lehen lehendakariorde eta Lehendakaritzako, Berdintasuneko, Funtzio Publikoko eta Barneko kontseilariaren arabera, Gobernuaren egitura berriak 6,6 milioi euroko gainkostua ekarriko die Nafarroaren funtsei (1,65 milioi euro urtean). Halere, zenbateko horretan soilik sartu da zuzendari nagusiei, kontseilariei, goi-kargudunei eta kabineteko langileei dagokien gainkostua, baina ez egiturazko gainkostua, hori egiturari buruzko dekretuak taxutzen direnean zehaztuko dela adierazi baitu.

Hori dela-eta, dekretu horiek onesten direnean legegintzaldi guztirako gainkostua urtez urte zein izanen den igortzea eskatzen dut, honako hauek zehatuta:

Zenbat kontseilari gehiago egonen den egitura berriaren ondorioz:

Gainkostua urtez urte:

Gainkostua legegintzaldi osoan:

Zenbat zuzendari nagusi, zuzendari kudeatzaile eta bestelako goi-kargudun gehiago egonen den egitura berriaren ondorioz:

Gainkostua urtez urte:

Gainkostua legegintzaldi osoan:

Zenbat kabineteburu gehiago egonen den egitura berriaren ondorioz:

Gainkostua urtez urte:

Gainkostua legegintzaldi osoan:

Zenbat kabineteko idazkari gehiago egonen den egitura berriaren ondorioz:

Gainkostua urtez urte:

Gainkostua legegintzaldi osoan:

Zenbat kabineteko laguntzaile gehiago egonen den egitura berriaren ondorioz:

Gainkostua urtez urte:

Gainkostua legegintzaldi osoan:

Zenbat idazkari orokor tekniko gehiago egonen den egitura berriaren ondorioz:

Gainkostua urtez urte:

Gainkostua legegintzaldi osoan:

Zenbat zerbitzuburu gehiago egonen den egitura berriaren ondorioz:

Gainkostua urtez urte:

Gainkostua legegintzaldi osoan:

Zenbat burutza gehiago egonen den egitura berriaren ondorioz:

Gainkostua urtez urte:

Gainkostua legegintzaldi osoan:

Iruñean, 2019ko irailaren 4an

Foru parlamentaria: Marta Álvarez Alonso